מריק גרלנד

מריק בריאן גרלנד (באנגלית: Merrick Brian Garland; נולד ב-13 בנובמבר 1952) הוא משפטן יהודי-אמריקאי, המכהן כתובע הכללי של ארצות הברית בממשלו של הנשיא ג'ו ביידן, מאז מרץ 2021, לפני כן היה שופט פדרלי בבית המשפט הפדרלי לערעורים במחוז קולומביה משנת 1996 עד 2021. גרלנד נולד בשיקגו שבאילינוי למשפחה יהודית. אימו, שירלי לבית הורביץ, הייתה פעילה במועצה למען הקשיש היהודי בשיקגו. אביו סיריל היה פרסומאי שניהל את עסקו הקטן מביתם. גרלנד גדל בלינקולנווד, פרוור של שיקגו וסיים את לימודי התיכון בסקוקי שבאילינוי כמצטיין הכיתה. ב-1974 סיים תואר בוגר אוניברסיטה (BA) מאוניברסיטת הרווארד וב-1977 סיים תואר JD במשפטים מבית הספר למשפטים של הרווארד. גרלנד התמחה אצל השופט הנודע הנרי ג'יי פרנדלי בבית המשפט לערעורים ואחר כך אצל שופט בית המשפט העליון ויליאם ברנן. מ-1979 עד 1981 היה גרלנד עוזרו של התובע הכללי של ארצות הברית בנג'מין סיווילטי. מ-1981 עד 1989 ומ-1992 עד 1993 עבד כעורך דין במשרד פרטי וכמרצה בבית הספר למשפטים הרווארד בין 1985–1986 בנושא הגבלים עסקיים. ב-1989 הוא חזר לחיים הציבוריים, והיה לעוזר התובע הפדרלי במחוז קולומביה. גרלנד היה אחראי לחקירה ומעורב בתביעה בפרשות טימותי מקווי, מבצע הפיגוע באוקלהומה סיטי, בתיקו של טד קזינסקי, הידוע יותר בכינויו היונבומבר ובפיגוע הטרור בפארק האולימפי סנטניאל באטלנטה שבג'ורג'יה בזמן האולימפיאדה שנערכה בעיר ב-1996. בספטמבר 1996 מינה נשיא ארצות הברית ביל קלינטון את גרלנד לשופט בבית המשפט הפדרלי לערעורים במחוז קולומביה, תפקיד בו הוא כיהן עד כניסתו למשרת התובע הכללי. ב-16 במרץ 2016 הכריז נשיא ארצות הברית, ברק אובמה, על כוונתו למנות את גרלנד לשופט בבית המשפט העליון של ארצות הברית במקומו של השופט השמרן אנטונין סקאליה, שנפטר כחודש לפני כן. המינוי טורפד לאחר שסנאטורים רפובליקנים מנעו דיון באישור מועמדותו בסנאט, בטענה שעל הנשיא שייבחר בבחירות לנשיאות בנובמבר 2016 למנות את מחליפו של השופט המנוח סקאליה. יורשו של אובמה, הנשיא דונלד טראמפ, החליט למנות לתפקיד את השופט הפדרלי ניל גורסץ' ומינוי זה אושר בסנאט. בינואר 2021, הכריז הנשיא הנבחר של ארצות הברית, ג'ו ביידן כי בחר בגרלנד להיות התובע הכללי בממשלו העתידי. ב-10 במרץ 2021 אישר הסנאט של ארצות הברית בעד אישור מינויו לתובע הכללי, ברוב של 70 מול 30. באוגוסט 2022 הורה גרלנד ל-FBI לפשוט על אחוזתו של טראמפ במאר-א-לאגו בשל חשד כי טראמפ מחזיק באחוזתו מסמכים מסווגים אשר היה נדרש ממנו להחזירם לארכיון הלאומי. בחודש נובמבר 2022 הודיע גרלנד כי הוא ממנה תובע מיוחד אשר יחקור בין היתר את פרשת המסמכים, ניסיון להשפיע על תוצאות הבחירות בג'ורג'יה ואירועי הקפיטול. בשל כך שטראמפ נחשב ליריב פוליטי של הנשיא ביידן מחד והמפלגה הדמוקרטית בפרט, הואשם גרלנד שהוא פועל מתוך ניגוד עניינים ומשיקולים פוליטיים, בין היתר בשל למנוע מטראמפ לחזור לבית הלבן ב-2024, וכן עקב התנגדותו של המחנה השמרני בארצות הברית למנותו לשופט בבית המשפט העליון בשנת 2016. זאת ועוד ספג גרלנד ביקורות בשל כך שאם אכן טראמפ היה אמור להחזיר מסמכים, מדוע דווקא שלושה חודשים לפני בחירות האמצע נזכר משרד השפטים לפשוט על אחוזתו של טראמפ כאשר עברה שנה וחצי מאז סיים טראמפ את תפקידו כנשיא ארצות הברית. טענה נוספת שנשמעה כנגד גרלנד הייתה בכך שמתוקף תפקידו לשמור על החוק והסדר במדינה אל מול הפשיעה הגועה וסוחרי הסמים מעדיף גרלנד להתעסק ביריב פוליטי. בחודש יוני 2023 פורסם בעיתונות האמריקאית כי אחרי 5 שנות חקירה בנו של הנשיא ביידן, האנטר, חתם על עסקת טיעון מול משרד המשפטים בנוגע לעבירות מס ונשק שונות אשר אותן לכאורה ביצע. בעקבות עסקת הטיעון יצאו במחאה רפובליקנים רבים בטענה לשחיתות המערכת, שכן בעוד האנטר נחקר במשך שנים בתהליכים בירוקרטיים איטיים המסתיימים בהרשעה זניחה, טראמפ כנשיא לשעבר מועמד לדין פלילי תוך פחות משנתיים עם פוטנציאל ל-400 שנות מאסר בפועל. בעקבות מחאה תקשורתית נרחבת באשר לעסקת הטיעון השערורייתית, שלטענת הרפובליקנים נוחה במיוחד בגלל שהנאשם הוא בנו של נשיא דמוקרטי - דחה בית המשפט את עסקת הטיעון והאנטר ביידן כפר שוב באישומים. בחודש יולי 2023 הודיעו שני עובדים מס ההכנסה האמריקאי, גארי שאפלי וג'וסף זיגלר, אשר במקביל הודה בנטיתו המינית ותמיכתו במפלגה הדמוקרטית, כי בחקירה אשר ניהלו נגד האנטר ביידן, נהג משרד המשפטים תחת הנהגתו של גרלנד להתערב בחקירה, לעכב ולהגביל אותם. בעקבות אותה הודעה נפתחה בקונגרס חקירה פדרלית וחברי קונגרס רפובליקנים יצאו בפומבי כי לפי החשד לכאורה, משפט הדחה לגרלנד הוא בלתי נמנע. כחודש לאחר התפוצצות הפרשה, ולאחר פגיעה קשה ביותר במעמד משפט המשפטים, נאלץ גרלנד למנות "חוקר מיוחד" חדש בפרשה. בחודש יולי 2023, כלי תקשורת אמריקאים שמרנים רבים יצאו כנגד משרד המשפטים בטענה כי כאשר מתגלים פרטים חדשים בפרשת האנטר ביידן ופרשיית חשד לשוחד מצד אביו, פותח משרד המשפטים תוך זמן קצר בתהליכים משפטיים כנגד הנשיא טראמפ. לטענת אותם גופים, מדובר ב"תרגיל" אותו מבצע משרד המשפטים תחת גרלנד על מנת להסית את תשומת הלב הציבורית מלכאורה שחיתות משפחת ביידן המסתמנת בעניינן עבירות המס והנשק של האנטר, לצד חשד למעורבות אביו בעסקיו המפוקפקים ולקבלת שוחד לכאורה מחברת הגז האוקריאנית "בריזמה". בחודש ינואר 2023, זמן קצר לאחר שהתגלה כי ביידן הסתיר מסמכים מסווגים במחסן ביתו מימיו כסנאטר וסגן נשיא, בעוד שלא היה בסמכותו לבצע זאת, בניגוד לנשיא ארצות הברית דונלד טראמפ, החליט גרלנד למנות יועץ מיוחד לתחקור הפרשה. לאחר שנה של חקירה פורסם היועץ כי לא מצא התנהגות פלילת המצדיקה העמדה לדין של הנשיא, אך ציין כי ביידן הוא "גבר זקן הסובל מזיכרון חלש". זמן קצר לאחר פרסום הממצאים ידע ביידן לתקשורת ותקף את ממצאיו של הנשיא המיוחד. בחודש מאי2024 דרש הקונגרס לאחר שימוע שערך לתובע גרלנד את הקלטת האודיאו של השיחה בין הנשיא ביידן ליועץ המיוחד. לאחרמ ספר שבועות של ניסיונות הקונגרס להשיג את הקלטת והתחמוקותו של גרלנד בניסיון למנוע מבוכה לנשיא, הרישע הקונגרס את גרלנד בביזוי הקונגרס. גרלנד נשוי ללין מאז 1987 והם גרים בעיר בת'סדה שבמרילנד. לין היא נכדתו של השופט סמואל אירווינג רוזנמן. לבני הזוג שתי בנות. מדיה וקבצים בנושא מריק גרלנד בוויקישיתוף גרייס סגרס, Senate confirms Merrick Garland as attorney general in 70-30 vote, באתר CBS News‏, 10 במרץ 2021 (באנגלית) ארה"ב: ביידן מתכוון למנות את השופט מריק גרלנד כתובע הכללי הבא, באתר ynet, 6 בינואר 2021 דארה גרגוריאן, Senate confirms Merrick Garland as Biden's attorney general, באתר NBC News‏, 10 במרץ 2021 (באנגלית) הפשיטה על אחוזת טראמפ: "ה-FBI חיפש מסמכים שקשורים לנשק גרעיני", באתר כלכליסט, 12 באוגוסט 2022 התובע הכללי בארה"ב מינה חוקר מיוחד שיפקח על החקירות נגד טראמפ, באתר הארץ, 18 בנובמבר 2022 Brooke Singman, Pence calls appointment of special counsel to investigate Trump 'very troubling', Fox News, ‏2022-11-18 (באנגלית אמריקאית) Joseph Wulfsohn, Bill Maher mocks Garland's special counsel appt: After two years, he decided to 'give it to somebody else', Fox News, ‏2022-11-19 (באנגלית אמריקאית) Steve Bannon joins Tucker Carlson for first interview since contempt sentencing, נבדק ב-2022-11-19 Haris Alic, Republicans accuse Biden of weaponizing DOJ after Trump special counsel appointment, Fox News, ‏2022-11-18 (באנגלית אמריקאית) לקח מסמכים מהבית הלבן? ה-FBI פשט על האחוזה של טראמפ, נבדק ב-2022-11-19 נתנאל שלומוביץ, הסדר הטיעון עם האנטר ביידן ישמש תחמושת בקמפיין הרפובליקאי לנשיאות, באתר הארץ, 23 ביוני 2023 הסדר טיעון להאנטר ביידן, שלא ילך לכלא. טראמפ תוקף: "המערכת מקולקלת!", באתר ynet, 20 ביוני 2023 Katelyn Caralle, IRS Whistleblower Ziegler: Coming forward was like my 'coming out', Mail Online, ‏2023-07-19 IRS whistleblowers claim Justice Department meddled in Hunter Biden investigation, PBS NewsHour, ‏2023-07-19 (באנגלית אמריקאית) Annie Grayer,Marshall Cohen,Alayna Treene,Zachary Cohen, Second IRS whistleblower goes public at House Oversight hearing about Hunter Biden probe | CNN Politics, CNN, ‏2023-07-19 (באנגלית) Emily Brooks Rebecca Beitsch, GOP debates impeaching Merrick Garland after McCarthy surprise, The Hill, ‏2023-07-18 (באנגלית אמריקאית) לאחר קריסת עסקת הטיעון: חוקר מיוחד ימונה לתיק של האנטר ביידן | ישראל היום, באתר www.israelhayom.co.il, ‏2023-08-11 Emily Brooks Mychael Schnell, McCarthy accuses DOJ of using Trump indictment to ‘distract’ from Biden probes, The Hill, ‏2023-08-02 (באנגלית אמריקאית) הבית הלבן: "ביידן לא ידע על המסמכים המסווגים"; יועץ מיוחד מונה לחקירת הפרשה, באתר מעריב אונליין, 12 בינואר 2023 היועץ המיוחד: "ביידן לא זכר מתי הוא היה סגן הנשיא או מתי בנו מת" - בחדרי חרדים, באתר www.bhol.co.il, ‏2024-02-08 CNN (2024-06-12), House votes to hold AG Garland in contempt, נבדק ב-2024-06-14